שלמה קרעי

שלמה קַרְעי (נולד ב-6 באפריל 1982, י"ג בניסן ה'תשמ"ב) הוא שר התקשורת וחבר הכנסת מטעם הליכוד. רואה חשבון ודוקטור להנדסת תעשייה וניהול בהכשרתו. שימש כמרצה באוניברסיטת בר-אילן. קרעי נולד ברמת גן כבכור במשפחת קרעי, לאמו מזל ואביו הרב דוד קרעי, ילידי ישראל ממוצא ג'רבאי תוניסאי. הוא גדל לצד שלושה אחים, 13 אחיות ושני ילדי אומנה. כשהיה בן ארבע עברה משפחתו למושב זִמרת שבנגב הצפוני-מערבי, בשל מינויו של אביו לרב המושב. בגיל 11 החל קרעי ללמוד בישיבת כסא רחמים. לאחר מכן למד כמשך שנה בישיבת מרכז הרב, ובהמשך השלים לימודי בגרות ופסיכומטרי במרכז האקדמי לב. הוא שירת שירות פעיל בצה"ל במשך שלוש שנים (בין נובמבר 01' לנובמבר 04') במסגרת גדוד 97 של הנח"ל החרדי ובהמשך שירת במילואים בחטיבת הגפן. לאחר שחרורו למד במרכז האקדמי לב לתואר ראשון בחשבונאות ניהולית ובמערכות מידע. עם קבלת רישיון לראיית חשבון, החל לעבוד בחברה ציבורית בבאר שבע. בשנת 2011 השלים תואר שני במחלקה להנדסת תעשייה וניהול באוניברסיטת בן-גוריון בנגב, ובשנת 2013 השלים שם את עבודתו לתואר דוקטור בהנחיית פרופסור דביר שבתאי, בנושא תזמון במכונות רב-תכליתיות. מחקריו עוסקים במתמטיקה שימושית ובמדעי המחשב – תזמון ואופטימיזציה. בשנים 2012–2021 פרסם 11 מאמרים מדעיים שצוטטו בכמאה פרסומים אקדמיים. בשנים 2006–2013 שימש מורה מן החוץ במחלקה לניהול תעשייתי במכללה האקדמית ספיר. בחלק מאותן שנים היה חבר הוועד האקדמי במוסד. בד בבד, בשנים 2009–2014 שימש מורה מן החוץ במחלקה להנדסת תעשייה וניהול באוניברסיטת בן-גוריון. בשנת 2014 מונה למרצה במחלקה לניהול באוניברסיטת בר-אילן. ב-2010, התפקד למפלגת הליכוד וב-2016 החל לפקוד תומכים למפלגה. על הסיבות להצטרפותו לליכוד אמר קרעי כי "אחד כמוני בליכוד יכול לשנות את נתיב הספינה הרבה יותר מאשר מפלגה דתית שלמה. זה קל יותר כשזה לא בא ממפלגת נישה שנתפסת כסחטנית". בין השאר, גייס מתפקדים בקרב תלמידיו של הרב מאיר מאזוז. בבחירות המקדימות לרשימת הליכוד ב-2019, לקראת הבחירות לכנסת העשרים ואחת, נבחר קרעי לייצג את מחוז הנגב, שהוצב במקום ה-25 ומונה לראש מטה החרדים בקמפיין הבחירות, תוך שהוא ממשיך להיתמך על ידי הרב מאיר מאזוז. לקראת הבחירות לכנסת העשרים ושתיים, וכן לקראת הבחירות לכנסת העשרים ושלוש, שומרה הרשימה כמעט לחלוטין, וקרעי הוצב במקום ה-27 ברשימה. לקראת הבחירות לכנסת העשרים וארבע, הוצב קרעי במקום ה-24 ומונה ליו"ר מטה טוהר הבחירות של הליכוד. בבחירות המקדימות בליכוד ב-2022, שנערכו לקראת הבחירות לכנסת העשרים וחמש נבחר קרעי למקום ה-13 ברשימה. בכנסת ה-23, כיהן כיושב ראש השדולה למען ישראל דמוקרטית והשדולה למען הנגב, ומונה ליו"ר ועדת המשנה לענייני הנגב. קרעי, שעסק בנושאים כלכליים עוד בטרם נבחר לכנסת, התמקד בתחומים כלכליים כמו המאבק נגד עמלת פרעון מוקדם של משכנתאות. חוק שהציע למתן ארכה לפטור ממס למשפרי דיור שטרם מכרו את הדירה הישנה שלהם מוזג בחוק ממשלתי. קרעי הוביל, עם שר האוצר ישראל כ"ץ, אישור בוועדת הכספים לתוספת של 20% בדמי אבטלה למי שגילו מתחת לגיל 28 עם ילד אחד לפחות. בשנת 2021, פעל לביטול המגבלה במשכנתא על ריבית פריים, שהייתה נמוכה מאוד באותה תקופה, בניגוד לדעת בנק ישראל שטען כי ההגבלה נועדה להגן על הציבור מעליית הריבית. לאחר שאיים להעביר את הביטול בחקיקה, הגיע להבנות עם בנק ישראל, שהמגבלה תרוכך והחוק לא יקודם. בשנת 2023, החל בנק ישראל להעלות את הריבית כדי להתמודד עם נתונים אינפלציוניים. עליית הריבית גרמה לזינוק חד של ההחזרים החודשיים אצל ציבור לוקחי המשכנתא שניצלו את הסרת מגבלת הפריים והעבירה 1 מכל 10 משקי בית לאוברדראפט. בדצמבר 2022 מונה קרעי לשר התקשורת. עם כניסתו לתפקיד הצהיר כי לדעתו אין מקום לשידור ציבורי הנהנה מתקציב ציבורי דבר הפוגע בתחרות. כמה חודשים לאחר כינונה של ממשלת ישראל השלושים ושבע הציג השר קרעי הצעה לרפורמה בשוק התקשורת ופתיחתו לשוק חופשי. בין היתר הרפורמה מציעה את ביטול הרשות השנייה ומועצת הכבלים והלוויין, שינוי שיטת המדרוג והפחתה של רגולציה. הרפורמה שהציג לא כללה את ביטול תאגיד השידור הישראלי כמו שהבטיח בעבר. בספטמבר 2023 היה לשר השני מהממשלה שנסע לביקור בסעודיה, לכנס שעסק בנושא הדואר. ביקורת נמתחה על השר שלא זימן נציג מחברת דואר ישראל, אולם השר טען שנשלחה הזמנה ובחברת הדואר התעלמו. בסופו של דבר נציגי הדואר השתתפו בכנס באופן וירטואלי. בעיצומה של מלחמת חרבות ברזל, ניצל קרעי סמכויות שניתנו לו מכוח המצב ופטר את ערוץ 14 מתשלום בזמן הלחימה על שידור במערכת עידן פלוס, בעלות המוערכת ב־2 מיליון שקל בשנה. ביולי 2023 החליט, יחד עם השר דודי אמסלם, להדיח את יו"ר דירקטוריון דואר ישראל, מישאל וקנין. בג"ץ עצר את מימוש ההחלטה, ובמרץ 2024 פסק שהיא בטלה, תוך שמתח ביקורת על התנהלות השרים. ב-14 בפברואר 2024 חתם על רישיון להפעלת שירות האינטרנט הלווייני סטארלינק בישראל. ב-5 במאי 2024 בעקבות החלטת הממשלה לסגור את ערוץ אל-ג'זירה חתם השר קרעי על צווים מתאימים, ומשטרת ישראל פעלה למימושם. ב-21 במאי 2024 הורה להחרים ציוד מסוכנות הידיעות האמריקאית Associated Press, שבין לקוחותיה נמצא גם ערוץ אל-ג'זירה, כחלק מיישום "חוק אל-ג'זירה". לאחר מספר שעות ביטל את הפעולה בעקבות ביקורת של ארצות הברית. ב-2022, נשאל קרעי בכנסת על עמדתו בנושא גיוס לצה"ל ואמר כי ישמח אם בניו יתגייסו, אך הוסיף שישמח מאוד אם בנו יעדיף להיות תלמיד חכם וטען כי "אסור לגייס בכפייה". קרעי התנגד לחתימת ישראל על אמנת איסטנבול, שלטענתו מחייבת את ישראל להעניק מעמד פליט לכל פלסטינית שתגיע לישראל. במסגרת זו, יזם עצומה של חברי כנסת המתנגדים לחתימת ישראל על האמנה. הוא מתנגד למצעדי גאווה ותומך בביטול "סעיף הנכד" בחוק השבות. בעקבות המחאה נגד "הרפורמה המשפטית" ופרסום מכתב המילואימניקים אשר הכריזו כי יפסיקו לשרת אם החקיקה תעבור, כינה אותם קרעי "סרבנים מחוצפים" והכריז ש"עם ישראל יסתדר בלעדיכם ואתם תלכו לעזאזל. הסרבנות מסריחה ואומללה, נוע תנוע הרפורמה". אמירות אלו ספגו גינויים רבים. קרעי נשוי לאפרת, מורה בבית ספר יסודי במושב בית הגדי, ולהם שמונה ילדים. המשפחה מתגוררת במושב זמרת הסמוך לנתיבות. שלמה קרעי, באתר הכנסת שלמה קרעי, ברשת החברתית פייסבוק שלמה קרעי, ברשת החברתית אקס (טוויטר) שלמה קרעי, ביישום טלגרם שלמה קרעי, באתר כנסת פתוחה שלמה קרעי, באתר ערוץ כנסת מועמד סרוג בדרך לליכוד: "מקבל תמיכה נרחבת", באתר "סרוגים", 7 בינואר 2019 שילה פריד, עניין אישי עם שלמה קרעי, באתר ערוץ 7, 24 באוקטובר 2019 אמיר אלון, ‏"אבין אם נתניהו ילך בינתיים, אבל לא נאפשר לו לחתום על קלון", באתר ‏מאקו‏, 27 בינואר 2021 עטרה גרמן, ‏שלמה קרעי: "ביביסט זה לא קללה, להפך", בעיתון מקור ראשון, 19 במאי 2021 שילה פריד, עניין אישי והפעם עם שלמה קרעי, באתר ערוץ 7 שרי מקובר-בליקוב, ‏שלמה קרעי מדבר על האבל בעקבות מות אחיינו: "הגבתי בכאב נוראי", באתר מעריב אונליין, 8 בספטמבר 2021 אריק בנדר, ‏הכר את המועמד: ד"ר שלמה קרעי רוצה להיות הקול של תושבי הפריפריה, באתר מעריב אונליין, 23 בינואר 2019 ציטוטים ביבליוגרפיים של שלמה קרעי, באתר Google Scholar ניסים פרץ, ‏אמירות קיצוניות וכוח פוליטי: זה הרב החזק של גוש הימין, באתר "סרוגים", 26 באוקטובר 2022 שרי רוט, מסתער על ‘השקופים’: תלמיד ‘כסא רחמים’ • במזנון עם שלמה קרעי, באתר חרדים10, 26 ביולי 2017 דף התמיכה של הרב מאזוז בקרעי כפי שפורסם באתר פייסבוק, 7 ביוני 2016 יניר יגנה ויקי אדמקר‏, כך פקד מרצה מאוניברסיטת בר-אילן מאה מתלמידי הרב מאזוז לליכוד, באתר וואלה, 20 בינואר 2016 חברי הכנסת ה-21 מטעם הליכוד, באתר ‏מאקו‏, 10 באפריל 2019 מתמודד מול נסיכי הליכוד וזוכה לתמיכתו של הרב מאזוז, באתר "כיפה", 8 בינואר 2019 רשימת הליכוד בבחירות לכנסת ה-22, באתר ועדת הבחירות רשימת הליכוד בבחירות לכנסת ה-23, באתר ועדת הבחירות רשימת הליכוד בבחירות לכנסת ה-24, באתר ועדת הבחירות אבישי גרינצייג, ‏מטה טוהר הבחירות של הליכוד גבה תשלום בניגוד לחוק מחברי ועדת הקלפיות מטעמו, באתר גלובס, 25 בפברואר 2021 בתום ספירת הקולות בפריימריז הליכוד: לוין ראשון, 6 ח"כים מכהנים בחוץ, באתר עכשיו 14, 11 באוגוסט 2022 הרב מאזוז תומך בתלמידו שלמה קרעי בפריימריז בליכוד, באתר ערוץ 7, 31 ביולי 2022 תפקידים בכנסת - שלמה קרעי, באתר הכנסת אביחי דלאל, שלמה קרעי: "מי שיתמודד מול נתניהו, ינחל תבוסה מהדהדת", באתר אייס, 15 באוקטובר 2021 ביני אשכנזי, אם לא בבית משפט, בכנסת: האדם שנחוש להיפטר מהעמלה המיותרת של הבנקים, באתר TheMarker‏, 28 ביולי 2019 אושר לקריאה ראשונה בוועדת הכלכלה: עמלת הבנקים בגין פתיחת תיק משכנתא תוגבל לסכום של 360 שקלים, 23 במאי 2022, באתר הכנסת אורי חודי, ‏אושר סופית: הפטור ממס למשפרי דיור יוארך ב-7 חודשים, באתר גלובס, 20 ביולי 2020 ציוץ של שלמה קרעי ברשת החברתית אקס (טוויטר), 20 ביולי 2020 שלבי החקיקה של הצעת חוק הביטוח הלאומי (תיקון - תוספת דמי אבטלה למי שמתחת לגיל 28 עם ילד אחד לפחות), התש"ף-2020, במאגר החקיקה הלאומי באתר הכנסת צבי זרחיה, בלעדיהדיל (שהופר) עם בנק ישראל, והתגובה של ח"כ שלמה קרעי, באתר כלכליסט, 17 באוגוסט 2021 אריק מירובסקי, ‏הזינוק בהחזרי המשכנתאות: "אנשים משנים הרגלי צריכה כדי לעמוד בעוד 1,000 שקל שנוספו לתשלום", באתר גלובס, 8 במאי 2023 עירית אבישר, ניתוח: התייקרות של 20% במשכנתא העבירה 1 מכל 10 משקי בית לאוברדראפט, באתר כלכליסט, 3 באוגוסט 2023 איצלה כץ, ‏שר התקשורת שלמה קרעי: "אין מקום לתאגיד, צריך להפריט גם את גלי צה"ל", באתר כיכר השבת, 9 בינואר 2023 קרעי מכריז מלחמה נגד התאגיד: "אין גיוון, זה נכשל", באתר אייס, 9 בינואר 2023 ישי שנרב, ‏הרפורמה בשוק התקשורת: חובת ההוכחה על שלמה קרעי, בעיתון מקור ראשון, 28 במרץ 2023 ישראל וולמן, משלחת בראשות השר קרעי תצא לכינוס דואר בינ"ל בסעודיה – בלי נציג מהדואר, באתר ynet, 1 באוקטובר 2023 עמיר קורץ, בעיצומה של המלחמה: קרעי מעניק עוד הטבות לערוץ 14, באתר כלכליסט, 15 באוקטובר 2023 בג"ץ 5474/23 חברת דואר ישראל בע"מ ואחרים נ' שר התקשורת ואחרים, ניתן ב־7 במרץ 2024 אליהו לוקסנברג, לירן וינשטיין, ‏הממשלה החליטה פה אחד: ערוץ אל ג'זירה ייסגר, באתר "סרוגים", 5 במאי 2024 עמית סגל, ‏אחרי החלטת הממשלה נגד אל-ג'זירה: המשטרה פשטה על משרדיה, באתר ‏מאקו‏, 5 במאי 2024 איתמר אייכנר, דניאל אדלסון, עקב חוק אל-ג'זירה: הוחרם ציוד מסוכנות הידיעות הגדולה בעולם - והשידור מגבול עזה ירד, באתר ynet, 21 במאי 2024 רן בוקר, מורן אזולאי, איתמר אייכנר, הזיגזג של קרעי, לאחר הזעם האמריקני: "הוריתי להשיב את הציוד לסוכנות AP", באתר ynet, 22 במאי 2024 ח"כ שלמה קרעי: "אמנת איסטנבול מחייבת את ישראל להעניק מעמד פליט לכל פלסטינית שתגיע לישראל", באתר יוטיוב, ‏11 למאי 2022 (ארכיון) חזקי ברוך, לפיד לארגוני הנשים: אשלים הצטרפות ישראל לאמנת איסטנבול, באתר ערוץ 7, 5 בספטמבר 2022 מורן אזולאי, הנציג החדש בליכוד נגד מצעדי גאווה: "פסול לגמרי", באתר ynet, 10 בפברואר 2019 ד"ר שלמה קרעי, ח"כ שלמה קרעי תומך בביטול סעיף הנכד בחוק השבות: סכנה קיומית לעתיד העם היהודי, באתר ערוץ 7, 6 בדצמבר 2022 ציוץ של שלמה קרעי על תיקון חוק השבות, באתר טוויטר, 6 בדצמבר 2022 איתי רום, המחויבות של שלמה קרעי היא לרב מאזוז. אתם תלכו לעזאזל, באתר הארץ, 9 במרץ 2023 איתמר אייכנר, השר קרעי נגד המוחים: "סרבנים, לכו לעזאזל, נסתדר בלעדיכם", באתר ynet, 7 במרץ 2023 חזקי ברוך, השר שלמה קרעי לסרבנים: תלכו לעזאזל, נסתדר בלעדיכם, באתר ערוץ 7, 6 במרץ 2023 שוקי טאוסיג, השר קרעי לחיילי המילואים: לכו לעזאזל, באתר העין השביעית, 7 במרץ 2023 יהודה שרוני, ‏ח"כ קרעי: "כבן למשפחה עם 17 אחים לא ילמדו אותי על יוקר מחיה", באתר מעריב אונליין, 28 ביולי 2022 בחירות 2021: אלה חברי הכנסת ה-24 מטעם הליכוד, באתר ‏מאקו‏, 17 בפברואר 2021